ماجاریستانین دؤولت ناظری گرگلی گولیاس تورکیه سلاح‌لی قوه‌لری طرفیندن سوریه-ده فرات چایی‌نین دوغوسونداکی  بؤلگه‌یه باریش و امین-آمان‌لیق گتیرمک اوچون حیاتا کئچیردیگی "باریش بولاغی" حرکاتینا موناسیبت بیلدیردی.
ناظیر 'تورکیه اؤز تورپاق‌لاریندا یاشایان 4 میلیون قاچقی‌نین اؤز اؤلکه‌سینه گئری قایتارماق ایستییرسه او زامان بو آدیمی دستکلنملیدیر دئدی.
گولیاس وئردیگی آچیقلامادا آوروپا بیرلیگی‌نین تورکیه-‌نین گونئی سرحدینده یارادیلماغا چالیشیلان ترور دهلیزینی آرا‌دان قالدیرماق، بؤلگه‌یه باریش و دینج‌لیک گتیرمک مقصدیله باشلادیلان "باریش بولاغی" حرکاتی ایله علاقه‌دار 9 اوکتبردا آچیقلاماق ایسته دیگی بیرگه اورتاق بیاننامه‌یه ماجاریستانین اوزون مودت بلوکه ائتمه سینی قیمتلندیردی .
اؤلکه‌سی‌نین لهستان، چکیا، سلوواکیا و ماجاریستانین قوردوغو Vişegrad  قروپو اؤلکه‌لری (V4) و آوروپا بیرلیگی-نین واحیدلیگینی پوزماق ایسته‌مه‌دیگینی، بونا گؤره آوروپا بیرلیگی-نین بیرگه بیاننامه‌سینی قبول ائتدیگینی سؤیله‌ین گولیاس "ماجاریستان آنایاساسینا اساساً ساواشی-اؤلکه‌لر آراسینداکی پروبلئم‌لرین حل شکلینی- رد ائدیر، اما ماجار دیپلوماسی سینین قرارلی موضعی ایسه، اگر تورکیه اؤز تورپاق‌لاریندا یاشایان 4 میلیون قاچقی‌نین اؤز اؤلکه‌سینه گئری قایتارماق ایستییرسه او زامان بو تشببوسو دستکلنمه‌لیدیر دئدی.
ماجاریستان خاریجی ایشلر و خاریجی تیجارت ناظیری پتر سزیژژارتو دا دونن وئردیگی آچیقلامادا آوروپا بیرلیگی-نین تورکیه-‌نین گونئی سرحدینده یارادیلماغا چالیشیلان ترور دهلیزینی آرا‌دان قالدیرماق، بؤلگه‌یه باریش و دینج‌لیک گتیرمک مقصدیله باشلادیلان "باریش بولاغی" حرکاتی ایله باغلی یایماق ایسته‌دیگی بیرگه بیاننامه نی ماجاریستانین اوزون مودت بلوکه ائتدیگینی بیلدیرمیش "تورکیه‌ده تخمینا 4 میلیون نیظام‌سیز کوچمن و قاچقین وار. تورک‌لر اونلارین گئری قاییتماسی اوچون جهد گؤستریر" دئیه بیلدیرمیشدی.
